117. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 108296 της 19 Σεπτ./6 Οκτ. 1978 (ΦΕΚ Β΄ 858) Περί μετατροπής της Πανελληνίου Σχολής Κλωστοϋφαντουργίας (Σ.Κ.Υ.) εις Τεχνικόν Λύκειον και Τεχνική και Επαγγελματική Σχολή του Νόμ. 576/77. Έχοντες υπ' όψει: 1.Τας διατάξεις του άρθρ. 3 του Νόμ. 740/1943 (ΦΕΚ τ.Α' 345/43) ως ετροποποιήθη και συνεπληρώθη μεταγενεστέρως. 2.Τας διατάξεις των άρθρ. 49 (παρ. 3) και 66 (παρ. 6) του Νόμ. 576/77 (ΦΕΚ 102/77 τ.Α') «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 3.Την υπ' αριθ. 20.3.1978 πράξιν του Διοικητικού Συμβουλίου της ΣΚΥ, αποφασίζομεν: Άρθρ.1.-1.Η Πανελλήνιος Σχολή Κλωστοϋφαντουργίας (ΣΚΥ) μετατρέπεται: α)Εις Τεχνικόν Λύκειον περιλαμβάνουν τον Τομέα Κλωστοϋφαντουργίας με τα τμήματα: 1.Κλωστικής 2.Υφαντικής 3.Πλεκτικής 4.Βαφικής. β)Εις την Τεχνικήν και Επαγγελματικήν Σχολήν περιλαμβάνουσα τα τμήματα Βοηθών Κλωστοϋφαντουργών με τας κατευθύνσεις: 1.Βοηθού Κλώστου. 2.   »        Υφάντου. 3.   »         Πλέκτου. 4.   »         Βαφέως. 2.Επί των μετατρεπομένων Σχολικών μονάδων της ΣΚΥ εφαρμόζονται ως προς την οργάνωσιν και λειτουργίαν αυτών αι αντίστοιχοι διατάξεις του Νόμ. 576/77 και των εις εκτέλεσιν τούτων εκδοθέντων ή εκδοθησομένων Π.Δ/των και Υπουργικών Αποφάσεων. Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως. 